User:Brandalab/sandbox

Mπράντα (η) - σημαίνει Brand

Η ταυτότητα ενός προϊόντος, υπηρεσίας ή εταιρείας· χρησιμοποιείται όχι μόνον για να διακρίνει απλώς ένα προϊόν κλπ από ομοειδή του, αλλά και για να το συνδέσει με μια συνολικότερη προσωπικότητα, αίσθηση, εικόνα και εμπειρία προκειμένου να το αναδείξει· ανάλογα με τη χρήση μπορεί να αποδοθεί και με τα: εμπορική επωνυμία, εμπορική ονομασία, εμπορική ταυτότητα, φίρμα, μάρκα [αγγλ. brand + παραγ. τέρμα -α] ΧΡΗΣΗ Η λέξη μπράντα ανήκει στη ζαρκόν τού μάρκετινγκ, οπότε κατά κανόνα αποφεύγεται σε επίσημα κείμενα και σε εκείνα που απευθύνονται σε κοινό εκτός του κύκλου των μαρκετιστών. Βέβαια, εξαιτίας του γεγονότος ότι ο αγγλ. όρος brand σημασιακά εξελίσσεται και εμπλουτίζεται διαρκώς, η λέξη μπράντα έχει το ισχυρό πλεονέκτημα να την ακολουθεί λόγω συνάφειας. Επομένως είναι λογικό να αναμένουμε τη συνεχή διεύρυνση της χρήσης της και τελικά την εδραίωσή της, ιδίως αν λάβουμε υπόψη και ότι τα φίρμα και μάρκα δεν είναι δα και τίποτα εξαιρετικά καλύτερα (ή ελληνοπρεπέστρα, για τους έχοντες τις σχετικές ανησυχίες).

Παραδείγματα χρήσης:

Και για να γίνω πιο σαφής, εκτός από τα ΜΜΕ, βλέπουμε συνεχώς και σε πολλές αγορές (π.χ. κινητή τηλεφωνία, αυτοκινητοβιομηχανία, καλλυντικά, τρόφιμα κ.λπ.) την τάση να λανσάρουν σχεδόν «προσωποποιημένα» προϊόντα, και με επιλογές που να μπορούν να καλύψουν τα πολλά και διαφορετικά κοινά: έτσι, λοιπόν, ίσως θα πρέπει το κάθε μέσο να σκεφτεί τον εαυτό του ως μια ενιαία «μπράντα» που πρέπει να τη «διαθέσει» στις πέντε γενιές των αναγνωστών με τρόπους που ταιριάζουν στον καθένα. Η μπράντα είναι η ίδια, έχει τις αξίες της, και το μέσο χτίζει πάνω σε αυτές. Τι σημαίνει «Vogue»; Σημαίνει μόδα, την ανοίγεις και περιμένεις να δεις μόδα! Η γυναίκα μεγαλύτερης ηλικίας θα διαβάσει το περιοδικό, ενώ οι νεαρές ενδεχομένως θα μπουν σε μπλογκ της «Vogue» για θα ενημερωθούν, ή ακόμα και σε forum για να σχολιάσουν! Η αξία του ονόματος όμως δεν αλλάζει! (Συνέντευξη της Ξένιας Κούρτογλου στο LIFO)

Το PFOA δεν χρησιμοποιείται στην κατασκευή σκευών που φέρουν την επωνυμία TEFLON. Η λέξη TEFLON είναι δηλαδή μπράντα και η συγκεκριμένη μπράντα δεν χρησιμοποιεί το PFOA. (Σύνδεσμος Ελληνικών Χημικών Βιομηχανιών) Δημιουργούμε την Αττική ταυτότητα (μπράντα) και επιδοτούμε τα εξωστρεφή Αττικά προϊόντα και υπηρεσίες. Κερδίζουμε σε αναγνωρισιμότητα και έσοδα για την Περιφέρεια. (Προεκλογικό πρόγραμμα Βασίλη Κικίλια) Κάποτε η Samsung ήταν μια από τις πιο φθηνές σε αξία προϊόντων εταιρείες, αλλά σήμερα τα καλά της μοντέλα δεν κοστίζουν και λίγο. Έχει γίνει πια κορυφαία μπράντα. (Περιοδικό Ήχος-Εικόνα)

Σχετικά νήματα: →branding = επωνυμοποίηση, καθιέρωση μάρκας / εμπορικής επωνυμίας →brand image

Συντάκτης:

Γιαβάσης Κοσμάς - www.BrandaLab.com